cyanic-selkie/wikianc huggingface dataset:
Страбизам
Езотропија
Езотропија е најчест тип на страбизам и се одликува со внатрешно свртени очи. Овој тип на страбизам обично се јавува на околу 6-месечна возраст и постепено може да се влошува состојбата. Ако заболеното дете не треба да носи очила и амблиопија не е присутена, хируршка интервенција за страбизам е често наведена. Има генерална согласност дека хируршки третман во порана возраст може да овозможи подобрување на длабинската перцепција. Најчестите почетни операции за езтропија е медијална рецесија на rectus мускулите. Во оваа постапка, мускулот на внатрешното око е ослабен со поместување наназад во окото, а со тоа се релаксира неговата напнатост. Едното или двете очи може да се третираат. Во зависност од околностите, надворешниот мускулите на окото може да се стеснат со скратување на мускулната должина. Оваа постапка е позната како странична ресекција на rectus мускулите.
Акомодативна езотропија
Акомодативна езотропија е еден вид на езотропија (очите се свртени навнатре) која може да се појави кај далековидните деца. Оваа состојба е исклучиво дијагностицирана кај деца постари од една година кај кои се манифестира со езотропија која се развила по шест месеци. Доенчињата и малите деца имаат исклучителна потенцијал за да ги приспособат, или ги фокусираат очите. Степенот на акомодација бара да се донесе некој предмет во јасен фокус е правопропорционално со степенот на далекувидност (хипертропија). Кај некои деца кои се далековидни, на акомодативниот напор да се донесе објект во фокусот резултира со натконвергенција на очите. Ова е познато како акомодативна езотропија. Во својата најчиста форма, оваа состојба се целосно решава со корективни леќи. Кога детето се манифестира со езотропија, офталмолог потоа направи циклиплегична рефракција. Ова е рефракција (утврдување на потребата за очила) која е завршена на детето со проширени очи, така што мускулната контрола за акомодација (фокусирање) е парализирана. Само со циклоплегична рефракција може рефракциската грешка кај мало дете да се утврди. Ако детето е значително далековидно и има езотропија, ќе му се препишат очила. Ова ќе ја намали потребата за акомодација и очите на детето може да се исправат. Во некои случаи, очите ќе бидат исправени со очилата додека детето гледа далечни објекти, но езотропијата се повторува кога детето гледа предмети од близу. Во овој случај, можат да се препорачаат биофокални очила. Ако очилата не успеат целосно да ја решат езотропија кај далековидното дете, хируршката интервенција за страбизам е обично наведена за понатамошно исправување на очите.
Ексотропија
Ексотропија е еден вид на страбизам кој карактеризира со вртење на окото или очите кон надвор. Степенот на девијација обично е поголем кога детето се фокусира на оддалечените објекти, бидејќи фокусирањето блиски објекти вообичаено резултира со конвергенција на очите. Деца со ексотропија може да имаат тенденција за искривување на очите при силна сончева светлина, за разлика од децата со други видови на страбизам. Деца со ексотропија понекогаш може да имаат корист од препишување на очила или призми, сепак, во повеќето случаи хируршката интервенција за страбизам е потребна за да се поправи неусогласеноста. Многу офтамолози претпочитаат да работат на надворешните мускули, на почеток користејќи ја процедурата за ослабнување (lateral rectus muscle recession). Сепак, може да се пристапи и до внатрешните мускули користејќи ја постапката за зајакнување на мускулите (medial rectus muscle resection).
Хипертропија
Под хипертропија се подразбира состојба каде едното око е изместено нагоре во однос на другото око. Оваа состојба може да се објасни како хипертропија која укажува дека окото е изместено надолу во однос на другото око, но офтамолозите обично користат ист израз, без разлика на која страна е изместено окото. Хипертропија може да се случи истовремено со други видови на страбизам, или може да се случи во изолација. Кој било од вертикалните (супериорни и инфериорни коси, или супериорни и инфериорни rectus) мускули може да биде одговорен за овој тип на отстапување. Кога е можно, офталмолог може да го испита пациентот во сите области на погледот (односно, горе, долу, десно, лево, главата навалена право и главата навалена лево) целосно да се оцени на отстапувањето. Потоа се користат алгоритми за да се утврди кој мускул е релативно слаб. Откако ова е постигнато, доколку состојбата се чини релативно трајна, хируршката интервенција за страбизам може да биде завршен обид да се подобри усогласувањето на очите. Многу различни постапки може да се користат за хипертропните услови, најчесто се постапка на ослабнување на погодените мускули и транспозициска постапка при што другите мускули на окото се репозиционираат за да обезбеди подвижност во парализираната областа на погледот.
Ретинално одвојување
Ретиналното одвојување се појавува кога ретиналните сетила и пигментните слоеви се одделуваат.Бидејќи може да предизвика разорувачка штета на видот ако се остави нетретирана, ретиналното одвојување се смета за очна итност која бара брзо медицинско внимание и операција. Претставува проблем тоа што се јавува најчесто кај средовечни луѓе и постари. Постојат три типа на ретинално одвојување. Најчестото заедничко за типовите се однесува на тоа кога има прекршување на сетилниот слој на ретината и течноста се излизгува надолу, предизвикувајќи слоевите на ретината да се разделат. Оние кои се многу кратковиди, или имат подлежено на очна хирургија, или имат искусено сериозна повреда на окото, претставуваат ризична група за овој тип на одвојување. Кратковидите луѓе се повеќе чувствителни затоа што нивните очи се повеќе од просечното напред кон назад, правејчи ја ретината/ мрежницата потенка и покршлива. Втората заедничка работа на типовите се однесува на тоа кога влакната остаклуваат или прават лузна на слојот/ткивото и предизвикуваат стегање/извлекување на мрежницата. Пациентите со дијабетес се посоодветни да го искусат овој тип. Третиот тип се среќава кога течноста се собира под слојот на мрежницата правејќи да се раздели од задниот дел на окото. Овој тип обично предизвикува конјункција со друга болест напаѓајќи го окото што се манифестира со отекувње, набабрување и крвавење.
Детекција и дијагноза
Ретиналното одвојување обично се детектира, затоа што пациентите одат кај лекарот со претходно наведените симптоми. Критично е тоа што овиe симптоми се пријавени порано, затоа што раниот третман може одлично да ја потврди шансата за подобрување на видот. Докторот ја детектира дијагнозата на ретиналното одвојување по изведување на некои тестови и испитувања на ретината со офталмоскоп.Првата грижа на ретиналниот хирург е да детерминира каде е прикачена макулата (центарот на ретината). Ова е критично затоа што, макулата е одговорн за цнетралниот вид. Без разлика дали макулата е прикачена, тоа го детерминизира типот на корективната хирургија која е потребна и шансите на пациентот за функционален вид по операцијата. Ултрасаундот на окото убаво прикажува и е корисен за докторот како би можел да види дополнителни детали за состојбата на ретината од неколку агли.
Третман
Постојан многу бројни начини за тертирање на ретиналното одвојување. Соодветниот третман зависи од типот, острината и локацијта на одвојувањето Пневатична ретинопексија е еден тип од процедурата за прикачување/ соединување на ретината. Откако ќе се вкочани/ вкамени окото со локална анастезија, хирургот инјектира малку гасови меурчиња во стклената празнина/ дупка/ вдлабнатина. Меурчето притиска против ретината, израмнувајќи ја со позадината на ѕидот на окото. Штом порасне гасот, овој третман е најмногу делотворен за одвојувња сместени на горниот предел на окото. Во смислол за да може да манипулира со меурчето на идеалната позиција, хирургот може да замоли од пациентот да ја држи главата во некоја специфична позиција. Гасното меурче полека апсорбира во следните 1-2 недели. Во меѓувреме, дополнителна процедура обично се изведува како би ја прицврстила ретината. Ова може да биде изведено и со криотерпија, процедура кој користи нитроус оксид за вкочанување на ретината, да ја засече на некое место или со ласер. Локална анастезија се практикува и за двете процедури. Некои типови на ретинлно одвојување, поради нивната местоположба или големина, најдобро се третираат со процедура наречена sclera buckle (свиткување на белката, шнола/ копче на белката). Со оваа техника, тенок сунѓер или трака направен од силикон се прикачува на надворешната страна на окото, притискајќи ја навнатре и држејќи ја ретината на позицијата. По отстранувањето на стаклениот гел од окото со процедура наречена витректомија, хирургот обично засечнува неколку места на ретината со ласер или криотерапија. The sclera buckle, не е видливо и останува перманентно прикачено на окото. Ова техника на приспојување на ретината, може да го продолжи окото предивикувајќи кратковидост. Во ретки случаи кога другите типови на ретинално одвојување операциите се или несоодветни или неуспешни, силиконско масло може да се користи за приспојување на ретината. Застаклениот гел се отстранува и заменува со силиконско масло, кој ја притиска ретинта на местото.Додека маслото е внтре во окото видот е е кстремно слаб. Откако ретинта одново ќе се зтвори сама по себе на поздината од окото, друга процедура може да се изведи како би се отстрaнило маслото од окото. Раната детекција е клуч за успешно лечење на ретинално одвојување и солзење. Гаранција на квалитетот на вашиот вид за секое око е екстремно важно особено ако сте во високоризичната група како што се кратководите луѓе и дијабетичарите.
Надворешни врски
Портал од областа на медицината
Винички теракотни икони
Теракотните икони се археолошки пронајдоци, икони по својата содржина и облик, кои се светска реткост во областа на ранохристијанската археологијата. Иконите се пронајдени во наоѓалиштето Кале во Виница (Виничко кале.
Особености
Двете групи на икони во македонската колекција се изработувани во различни материјали и калапи: керамика работена со калап во повеќе реплики, во длабок релјеф, со димензии приближно 32x30x4.5 и 32x20x45 см, и штафелајните работени на дрвена подлога со темперни бои, со различни димензии од кои најголемата приближно 110x80x3 см.
Во керамичните икони, според високите пластични и ликовни вредности, техничка реализација и зачуваност и иконографските посебности, карактеристични се претставите на поединечни светители, какви што се: Архангелот Михаил и Св. Теодор Драконоубиец. Меѓу композициите се присутни Исус Навин и Калеб, Св. Кристифор и Св. Ѓеорги, прикажани како воини, кои со копја убиваат змии.
Во текот на археолошките истражувања меѓу виничките икони, се откриени и неколку керамички плочки со теми од паганската митологија, како и теми во кои се обработуваат историски содржини и настани.
Останати примероци
Познатите примери на мозаичното фрескосликарство од ранохристијанскиот период, во македонските антички градови: Хераклеја (Битола), Лихнидос (Охрид), Стоби (Градско) и други, датирани во периодот од IV до крајот на VI век. Тие ги прикажуваат уметничките и креативните способности на непознати мајстори, како и стилот, технологијата и техниката на изработката, како и иконографијата застапена низ мноштво теми, но не се знае за икони изработени во првите три века, со што не може да се зборува за континуитет за создавање на икони.
Алес (Сардинија)
Алес (Ales, Alas) — мало гратче во покраината Ористано на островот Сардинија во Средоземното Море. Сместено е на источните падини на планината Арчи и брои околу 1.600 жители. Во близината се ископува опсидијан, што претставува единственото наоѓалиште на овој минерал на островот.
Заедно со Тералба, местото ја сочинува Алешко-тералпската епархија, со седиште во катедралата „Св. Петар и Павле“, која е воедно и најголемата знаменитост во гратчето.
Најблизок меѓународена аеродром е оној во Каљари, на растојание од 70 км.
Алес е родно место на Антонио Грамши (1891-1937) — истакнат марксистички мислител, деец и основач КПИ.
Маала
Местото има повеќе маала:
Јесен
Јесен (словенечки: Jesen) — населба во Општина Канал на Соча во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
619
619 (Римски бројки) — година според општоприфатениот календар. Тоа била 619 година од новата ера, 619. од првиот милениум, 19. од VII век и последна од 610-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 619 година се протега во 3255 и 3256, додека според второто гледиште, годината трае во текот на 3315 и 3316 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1162. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 3 и 2 година пред хиџра.
Список на државни водачи во 1188 година
Ова е список на државни водачи во 188 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Тинтин Андерсон
Ана Катарина Тинтин Андерсон (родена на 29 април 1964 година) е шведска глумица и ќерка на глумицата Ким Андерсон.
Биографија
Андерсон глумела во играниот филм Маријана (2011) и исто така глумела во многу шведски филмски и телевизиски улоги.
Космос-603
Космос-603 — еден од над 2.400 советски вештачки сателити лансирани во рамките на програмата „Космос“.
Бастос (анголски фудбалер)
Бартоломеу Јакинто Куисанга, познат како Бастос (роден на 23 ноември 1991) е анголски професионален фудбалер кој настапува за римски Лацио и репрезентацијата на Ангола.
Космос-603
Општи податоци
Сателитот е лансиран од космодромот Плесецк, СССР на 27 октомври 1973 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4000 килограми. Космос-603 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 90,0 минути, додека аголот на наклонетост на орбиталната рамнина во однос на рамнината на екваторот изнесувала 72,8°. Најголемото растојание од Земјата го достигнал на 355 км, а најмалото на 203.
Бастос (анголски фудбалер)
Клуб
Бастос ја започна својата кариера во родната земја Ангола. Периодот помеѓу 2011 и 2013 година тој настапуваше за Петро Луанда каде што на 105 натпревари тој постигна 6 гола и двапати ја освои Така де Ангола.
Ростов
На 11 јули 2013 година, Бастос потпиша трогодишен договор со фудбалскито клуб Ростов во Руската премиер лига. Тој ја имаше главната улога во победата и освојувањето на рускиот фудбалски куп против тимот на Краснодар.
Репрезентативна кариера
Бастос дебитирал за неговата земја на натпреварот протов Либерија, одиграна на 10 август 2011 година, резултатот заврши 0-0.Тој ја претсавуваше својата земја на Купот на африканските нации во 2013 година..
Приватен живот
Во ноември 2016 година, помладиот брат на Бастос, Нандињо потпиша за Ростов..
Бела Чешма
Бела Чешма — населба во Битола која се простира од улицата „Едвард Кардељ“ на запад, ул. „Прилепска“ на југ, сѐ до населбата Ушици. Таму се наоѓа и "Пелагонка 1", зградите "Три убавици", како и ОУ Даме Груев. Во нејзините рамки попознати знаменитости се џамијата Ајдар Кади, старите турски гробишта, еврејските гробишта, старата синагога и еврејската гимназија кои денеска не постојат. Бела Чешма всушност претставува дел од некогашното Еврејско маало. Со депортирањето на битолските Евреи во Треблинка, фашистичките сили на Бугарија ги урнале скоро сите еврејски обележја во градот. Оние објекти кои останале, биле уништени за време на СФРЈ. На местото на главната синагога и еврејската гимназија денес стојат станбени згради.
Песко Санита
Песко Санита — општина во покраината Беневенто од регионот Кампанија, Италија.
Metro 2033
Metro 2033 е пукачка игра од прво лице со хорор елементи, заснована на истоимената новела од рускиот писател Дмитри Глуховски. Изработена е од 4A Games во Украина, а издадена е од THQ. Играта е пуштена во продажба на 16 март 2011 година PC и Xbox 360. Во март 2006 година, го објавија партнерството со Глуховски, за да соработуваат за играта. Играта беше објавена на Game Convention во 2009 година, во Лајпциг, заедно со официјален трејлер. Играта ќе има продолжение, наречено Metro: Last Light.
Гејмплеј
Играчот е во улога на Артиом. Приказната се одвива во пост-апокалиптична Москва, најчесто во метрото, но повремено играчот извршува мисии на површината.
Во Metro 2033 има голем избор на оружја, некои фиктивни, некое засновани на вистински оружја, кои играчот ги користи во акција. Играчот се бори против мутанти, но и против човечки непријатели. Мутантите не користат оружја и се стремат физички да го нападнат играчот, додека пак, луѓето се борат со истите оружја кои се достапни на играчот. Здравјето се полни самото, па така доколку играчот биде погоден, тој може да го обнови здравјето доколку не се изложи на оган т.е. доколку најде заштита, како ѕид или некој објект. Но доколку, играчот сака здравјето да се обнови побрзо, може да користи инекции, кои го обновуваат здравјето речиси веднаш. Кога играчот е тешко повреден, може да поминат и преку 20 секунди пред здравјето целосно да се обнови.
Жалајте го браќа Толета војвода
„Жалајте го браќа Толета војвода“ — македонска народна песна. Песната е посветена на некојси Толе војвода. Песната има патриотски карактер.
Текст
-Жалајте го браќа
Толе војвода
Жалајте го браќа
Толета војвода,
оти Толе падна
за наш'та слобода.
за народ загина,
за наш'та слобода,
за Македонија.
Пазар на труд
Пазарот на труд (англиски: Labour Market) претставува организирано сретнување на понудата и побарувачката на труд (работна сила).
Прва македонска кошаркарска лига 2014/15
Првата македонска кошаркарска лига 2014/15 - 23. издание на Првата македонска кошаркарска лига. Сезоната започнала на 10 октомври 2014 година, а завршила на 2 јуни 2015 година. Во оваа сезона првак бил МЗТ Аеродром.
Унапредување и отпаѓање
1 Т-Баскет се откажал поради ненаоѓање на соодветна сала.
2 Т-Баскет се откажал поради ненаоѓање на соодветна сала. Клубот одново се вратил во Втората лига но подоцна му го предал неговото учество на друг клуб по пат на договор.
Тренерски смени
1 Поради суспензијата на главниот тренер Марин Докузовски и помошникот тренер Марјан Србиновски, како формален тренер станал капитенот на Работнички Јане Петровски. По истекувањето на суспензијата на Србиновски, тој се вратил како главен тренер, сè до истекот на суспензијата на Докузовски, кога се вратил на првичната функција главен тренер.
Табела
1 Работнички бил казнет со одземање на 1 бод поради недоигрување натпревар против МЗТ Аеродром.
Признанија
Извор:eurobasket.com
Петорки
Најдобра домашна петорка
Особен придонес
Втора петорка
Најдобра странска петорка
Трета петорка
Најдобра босман петорка
Извор:eurobasket.com
Ивана Саздовски
Ивана Саздовски (р. ) — македонска ракометарка на ЖРК Вардар и на македонската репрезентација.
Гинисови рекорди
Гинисови светски рекорди, од 2000 година познати под името „Гинисовата Книга на Рекорди“ (и претходно во изданијата во САД како Гинисовата Книга на Светски Рекорди) е референцијална книга која се објавува секоја година, и ги содржи меѓународно познатите колекции на светски рекорди во кои се вклучуваат сите човечки достигнувања, како и екстремите на живиот свет. Книгата самата по себе држи светски рекорд, како најпродаваната книга со авторско право на сите времиња.
The Cream of Eric Clapton
The Cream of Eric Clapton е албум на најголеми хитови од англискиот гитарист Ерик Клептон. Во албумот се вклучени изработки од три негови бенда, односно од „Cream“, „Blind Faith“, и „Derek and the Dominos“, како и неговит сопствени изработки. Издаден е во 1987 во Обединетото Кралство. Не треба да биде помешан со компилациониот албум „The Cream of Clapton“ од 1995 издаден во САД.
Список на песни
Јапонскиот компактен диск од 1989 ја вклучува целосната верзија на „After Midnight“ која била преснимена во 1987 и издадена како сингл во 1988. Песната била најпопуларен сингл на рок радио станиците низ светот.
Гинисови рекорди
Историја
На 4 мај 1951 година, Сер Хју Бивер, тогашен генерален директор на Гинисовата Пиварница, отишол на лов во Северен Слоб, до реката Слени во селото Вексфорд, Ирска. Тој бил вклучен во дебатата за тоа која била најбрзата птица во Европа, дали златната барска птица или пак тетребот. Тоа пладне во Кеслбриџ Хаус тој сфатил дека било невозможно да се потврди од прирачниците дали златната барска птица е најбрзата птица во Европа. Бивер помислил дека сигурно мора да има голем број на други прашања кои биле дебатирани насекаде низ крчмите (пабовите) во Британија и Ирска. Тој исто така заклучил дека за жал сѐ уште не постоела книга во која сите тие прашања би можеле да го добијат својот одговор. Најпосле, му паднало на памет дека книга во која би имало голем број на одговори на какви било прашања би можела да биде доста популарна.
Идејата на Бивер се остварила кога Кристофер Чатавеј, работник во Гинисовата компанија, му ги препорачал студентите - близнаци, Норис и Рос МекВиртер, кои направиле агенција која „ловела“ факти во главниот град на Британија, Лондон. Браќата биле овластени да направат компилација на факти, со што подоцна ја составиле Гинисовата Книга на Рекорди во август 1954 година. Биле испечатени и продадени илјада копии.
Гинисовата Книга на Светски Рекорди Друштвото со ограничена одговорност било формирано во 1954 година за да се публикува првата книга. Групата била поседувана од Пиварницата Гинис, а подоцна од Диагео до 2001 година, кога била купена од страна на Gullane Entertainment. Компанијата Гуланe пак била купена од страна на HiT Entertainment во 2002 година, а во 2006 година, Апакс Партнерите ја купиле ХиТ, кои пак подоцна ја продале Гинисовата Книга на Рекорди во почетокот на 2008 година на Џим Патисон Групацијата, компанија која е поседувана од Ripley (Рипли) Entertainment, Inc…
Еволуција
Новите едиции се фокусирани на рекордите кои се поставени од човечките натпреварувачи. Натпреварувањата одат од крајност во крајност, како на пример: има некои кои вклучуваат кревачи на товар, има некои кои ги вклучуваат најдолгите фрлачи на јајца, во други пак се наоѓаат луѓето кои најмногу потрошиле време на играње на Grand Theft Auto IV и така натаму.
Покрај овој вид на рекорди, во книгата можат да се најдат и рекорди кои го вклучуваат најтешкиот вид на тумор, најотровното растение, најкратката река (Роу реката), најмногу изведуваната драма („Водејќи го светлото“), светскиот најдобар продавач (Џоу Џирард), најуспешната реална телевизиско музичка група (Girls Aloud) и единствените брат и сестра кои успеале да имаат број еден песни како соло во историјата на топ 40 списокот на песни во Велика Британија (Даниел и Наташа Бедингфилд). Многу од рекордите се фокусирани и на младите личности кои успеале да направат нешто, како што е примерот со најмладиот човек кој ги посетил сите нации во светот – Маурицио Гилиано.
Сите изданија содржеле селекција од голем број на рекорди во Гинисовата база на податоци и критериумот за нив не е променет со години. Сите најнови рекорди се додаваат, но и рекордите кои не се нови остануваат исто така. Истерувањето на Норис МекВиртер од неговата консултирачка улога во 1995 година, како и подоцнежната одлука од Диагео компанијата да го продаде брендот на Гинисовата Книга на Светски Рекорди ја претвориле книгата од текстуално ориентирана референцијална книга во илустриран продукт. Оваа промена значела дека поголемиот број на светски рекорди не биле веднаш поставувани во книгата (или на мрежното место) туку чекале да добијат потврда дека успеале да го „скршат“ рекордот.
Критичарите (вклучувајќи го и МекВиртер) укажувале дека по отпуштањето на Норис МекВиртер, книгата станала склона кон создавање на категории на рекорди само колку за да се спомнат што повеќе ѕвезди со цел книгата да биде попродавана. Еден злогласен пример за ова е настанувањето на „Најпознатата Виртуелна Група“ категоријата во 2001 година, во која секако победила групата Горилаз, од едноставна причина што тие биле единствената виртуелна група (заедно со „Алвин и Вервериците“) која постоела. Токму поради ова, овој „рекорд“ многу од критичарите воопшто не го ни сметаат за валиден.
Гинисовата Книга на Рекорди е светски најкупуваната книга со авторско право, со што на тој начин таа самата се награди себеси. Голем број на спин-оф (со иста/слична тематика) книги и телевизиски серии биле направени. Во секој случај акцентот на овие шоуа бил ставен повеќе на спектакуларните, забавните акробации, отколку на каква било аспирација за информирање или подучување. Во Гинисовата Книга на Рекорди не може да се сретне категоријата „Човек со најмногу рекорди“, бидејќи ова се менува премногу, а рекордите кои еднаш постојат не смеат да се избришат, па токму поради тоа оваа категорија не би била ферска. Во 2005, Гинис го одредил 9 ноември, како Интернационален ден на светските рекорди со цел да се охрабри поставувањето на светските рекорди; нешто кое било опишано како „феноменално успешен“ проект. Верзијата која била издадена во 2006 година претставувала „најголем светски меѓународен настан за таа година“, кој привлекол околу 100.000 луѓе кои учествувале во над 10 држави. Промоцијата на Гинис му донела цели 2.244 нови валидни рекорди во наредните 12 месеци, што било за 173% повеќе во споредба со минатата година. Во февруари 2008 година, телевизиската мрежа NBC‏‎ ја прикажала списокот на топ 100 Гинисови Светски Рекорди на сите времиња, листата која може да се пронајде на официјалното мрежно место на Гинисовите Светски Рекорди.
IC 900
IC 900 — галаксија во соѕвездието Водолија, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 900 се споменува и како NPM1G -13.0512.
Откривање
Објектот е откриен на 6 август 1891 година од страна на Стефан Жавел.
Податоци од набљудување
Според морфолошката класификација на галаксиите, IC 900 е од видот S0. Видливиот сјај со голо око изнесува 14,7 mag, а оној во рамките на интервалот од минималната до максималната честота 15,7 mag, додека површинскиот сјај изнесува 12,1 m/лм2. IC 900 има привидни димензии од 0,5' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 1 м 52,3 с, а неговата деклинација, односно висината на лакот на тој агол, -13° 12' 5"". Положбениот агол на објектот е во износ од 20°.
Други поделби
Проучување на IC 900 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 941325.
Користена литература
Reference Catalogue of Bright Galaxies. Austin, Texas, University of Texas Press, 1976.(118,206) (Catalog)
Потрага по среќа (филм)
Филмот “Потрага по среќа“ (англиски: „The Pursuit of Happyness“) е американска, биографска драма од 2006 година, во којашто е раскажана една година од животот на Крис Гарднер додека тој се бори против бездомништво. Филмот е во режија на Габриеле Мучино, а главната улога ја има Вил Смит и го глуми ликот на Гарднер, еден продавач којшто од време на време останува без кров над глава, но потоа станува брокер. Синот на Смит, Џејден Смит ја има улогата на синот на Гарднер, Кристофер Џуниор и со ова тој ја започнува својата филмска кариера.
Сценариото, коешто го напишал Стивен Конрад, се заснова врз најпродаваната биографија на Гарднер во соработка со Квинси Труп. „Columbia Pictures“ го издаде филмот на 15 декември 2006 година. Поради својата изведба, Смит доби номинација за најдобар глумец за „Оскар“ и „Златен Глобус“. Во насловот на филмот има една невообичаена печатна грешка којашто Гарднер ја забележал на еден натпис кога останал без кров над главата. Во филмот, именката „happiness“ е напишана како „happyness“ на надворешната страна од детската градинка во којашто оди синот на Гарднер.
Кратка содржина
Во 1981 година, во Сан Франциско, Крис Гарднер (Вил Смит) ја инвестира целата своја животна заштеда во преносливи скенери за густина на коска, коишто се обидува да им ги презентира и да им ги продаде на докторите. Но оваа инвестиција предизвикала повеќе проблеми од колку што требало и ја довела фамилијата до финансиска криза. Поради ова, неговата сопруга Линда (Тенди Њутн) го остава и се преселува во Њујорк. Нивниот син, Кристофер (Џејден Смит) останува со својот татко. Еднаш додека Крис се обидува да продаде еден од неговите скенери во центарот на градот, се запознава со Џеј Твистл (Брајан Хов), којшто е менаџер во брокерската куќа „Dean Witter“ и се изненадува кога Крис успева да ја намести рубиковата коцка за кратко време додека се возат во такси. Крис нема доволно пари за да го плати возењето со такси и затоа трча накај станицата за метро и одвај успева да му побегне на бесниот таксист. Но, во меѓувреме губи еден скенер за коски. Поради новото пријателство со Твистл, добива шанса да аплицира за пракса во брокерската куќа, но нема да добива никаков надомест за тоа.
Неговата апликација е одобрена и покрај тоа што во новата канцеларија ќе се појави неуредно облечен бидејќи претходниот ден беше уапсен за неплаќање на сметки за паркинг (а претходно го варосувал станот). Ситуацијата на Крис ќе се влоши уште повеќе кога „Службата за внатрешни приходи“ ќе издаде налог да му ја блокираат банкарската сметка поради неплатени даноци и затоа тој и неговиот син ќе мораат да се иселат од куќата. Крис останува без пари, со помалку од триесет долари на својата сметка. Тие ќе останат без кров над главата и затоа, во еден момент се приморани да останат во тоалетот на една станица за метро. Поради ова, ќе се реши да ја најде „Меморијална Евангелиско-методистичка црква“, каде што има засолниште за бездомници, главно за самохрани мајки и деца. Одговорната во црквата не му дозволува да престојува таму, бидејќи тоа е наменето само за жени и деца, но му кажува за една локална црква каде што исто така се нуди засолниште за бездомници, но местото е многу мало. Крис мора секое попладне да трча додека се враќа од пракса, поради ограничениот број на соби. Тој го наоѓа скенерот, што го изгуби на станицата од метрото кај еден луд човек, којшто мисли дека тоа е временска машина. Скенерот е расипан, но Крис на крај успева да го поправи.
Тој е обесправен од неговото ограничено работно време и знае дека единствен начин да ја добие платената работна позиција, за којашто се борат тој и неговите 19 конкуренти е да оствари најголем број контакти со клиентите и најголем профит. Поради ова, Крис на илјада начини се обидува да оствари поголем профит преку телефонски повици, ги надминува стандардите на протоколот и го постигнува највисокиот потенцијален број на клиенти. Една случајна прилика ќе им овозможи на него и на неговиот син да присуствуваат на натпреварот на американскиот фудбалски тим „ San Francisco 49ers“. Крис, и покрај неговите предизвици, никогаш не им кажува на своите соработници за лошите услови во коишто се наоѓа, па дури еднаш му позајмува пет долари на еден од неговите газди, што претставува преголема сума за него.
Разработка
Крис Гарднер сфатил дека неговата приказна може да се реализира во Холивуд по бурните реакции на народот на неговото интервју за магазинот „20/20“ во јануари 2002 година. Тој ја објавил својата автобиографија на 23 мај 2006 година, а подоцна соработувал во продукцијата на филмот. Но, во филмот има некои отстапки од вистинската животна приказна на Гарднер. Одредени детали и настани коишто траеле неколку години, биле прикажани за релативно кратко време, а синот на Гарднер којшто во тоа време бил само детенце го глуми осумгодишниот Џејден, којшто е претставен како дете на петгодишна возраст.
Поделба на улоги
Како што се зборува, Крис Гарднер сметал дека погрешиле што улогата на неговиот лик му ја доделиле на Вил Смит, којшто се смета за најдобар глумец за своите изведби во акциски филмови. Но тој рекол дека неговата ќерка го поправила со тоа што рекла „Ако Смит можел да го одглуми Мухамед Али, сигурно дека може да те одглуми и тебе!“
Снимање
Гарднер само на кратко се појавува во последната сцена, кога поминува покрај Вил и Џејден. Гарднер и Вил се препознаваат, а потоа Вил се врти и го гледа Гарднер како си заминува, а неговиот син продолжува да му кажува шеги за „чук-чук“.
Музика
Во филмот се пушта и краток дел од песната „Higher Ground“ од Стив Вондер.
Споредба со вистински настани
Иако филмот е многу верен на вистинската приказна, сепак постојат некои мали разлики. Една од најголемите промени тоа што синот на Крис Гарднер во филмот има 5 години, а во вистинскиот живот има само две. Апсењето е исто така различно. Во филмот, Крис беше уапсен за неплатени сметки за паркинг, а во реалниот живот, двајца полицајци доаѓаат во куќата откако Џеки го обвинила за семејно насилство. За време на судската истрага, судијата дознал дека тој ги нема платено сметките за паркинг.
Крис, во ниедно интервју или пак во во својата книга, не спомнува дека некогаш поради невнимателно поминување на улицата го удрило автомобил. Во филмот, Крис продава скенери за коски, а додека во вистинскиот живот тој продавал медицински набавки (покрај тоа и косачки за трева), но никогаш нема изјавено дека продавал скенер за коски.
Буџет
Најпрвин, филмот дебитираше во Северна Америка, со заработка од 27 милиони американски долари за време на викендот кога премиерно се емитуваше и ги надмина филмовите како што се „Ерагон“ (од анг. „ Eragon“)и „Пајажината на Шарлота“ (он анг. „ Charlotte's Web“). Ова е едно од шесте последователни отворања на Смит коишто се рангирани на прво место, како и еден од бестселерите на Смит од 100 милиони американски долари. Филмот заработи 162 586 036 американски долари на домашно ниво, во Соединетите Држави и во Канада. Градоначалникот на Чатануга, Тенеси, со надеж дека ќе ги поттикне потчинетите граѓани да добијат финансиска независност и да преземат поголема одговорност за доброто на своите семејства, организираше гледање на филмот за бездомниците од градот. И самиот Гардер сметаше дека е неопходно да се сподели неговата приказна заради распространетите општествени проблеми. „Кога зборувам за алкохолизам во семејството, семејно насилство, злоупотреба на деца, неписменост и сите такви проблеми – тоа се универзални проблеми, а не се распространети во границите на државите.“-вели тој.
Домашни изданија
Изданието на „DVD“ od филмот излезе на 27 март 2007 година и до ноември 2007 година, заработката од продажбата на ова издание во Регионот 1 од Соединетите Држави изнесуваше дополнителни 89 923 088 американски долари, што е нешто помалку од половината сума што беше заработена во првата седмица од издавањето. Продадени се околу 5 570 577 копии, со заработка од 90 582 602 американски долари.
Критички осврт
Филмот воглавно доби позитивни оцени од критичарите. 66% од вкупно 166 критики на мрежното место за филмски критики „Rotten Tomatoes“ биле позитивни. Мик Ласал од весникот „ Сан Франциско Хроникл“ (од анг. San Francisco Chronicle“) забележува: Големото изненадување од приказот е тоа што не е банален.. Убавината во филмот лежи во неговата искреност. Во кратки црти, тоа не е обична успешна приказна, прикажана на екранот, во којашто по одреден период на разочарувања, следува успехот како подарок заврзан со панделка. Туку оваа успешна приказна ја следи патеката, којашто најмногу соодветствува на секојдневниот живот – бележи неколку разочарувачки неуспеси и порази, пропуштени прилики, сигурни работи коишто не се случиле и кај кои е присутен постепен пораст на одвај забележливи успеси, кои постепено водат кон нешто. Со други зборови, сѐ изгледа вистинито.
Манола Дарџис од весникот „Њујорк Тајмс“ (од анг. „The New York Times“) го нарече филмот „бајка со вистинска тежина... овој вид на претстава којшто полека оди надолу сѐ додека не заглави во вашата гуша“... Филмот е ист како старите приказни коишто се пробиле со свои сопствени сили, американски сон којшто е вешто прераскажан и вешто продаден. За да се стигне до тој предвиден крај, снимањето на филмот чисто, едноставно, искрено, најдобро се вклопува со топлата изразеност на г-дин Смит... Дали мислите дека оваа емоционална приказна може да зависи од она што толку убедливо ве освојува од изведбата на г-дин Смит и неговиот син, со што ја добивате идејата дека сиромаштијата е знак за лоша среќа и лошиот избор, а успехот е резултат на херојски потези и соништа.“
Питер Траверс од весникот „Ролинг Стоун“ (од анг. „Rolling Stone“) го оцени филмот со три од можни четири ѕвездички и коментираше, „Духовната сила „Шакти“ секогаш води кон Оскар...нејзиното дејство има потреба од сериозност, памет, шарм, хумор и душа којашто не е вештачка. Смит ги поседува сите овие работи. Тој е вистинскиот избор.“
Брајан Лоури од „Вараети“ (од анг. „Variety“)вели дека филмот повеќе инспирира отколку што е креативно инспириран – исполнет со издигнувачки, воншколски квалитети коишто може да предизвикаат голема забоболка... Лесно е да се восхитуваш на искрената изведба на Смит. Но тонот на филмот, којшто е ужасно сериозен треба да ја изопачи својата тага кај дел од публиката, којашто искрено, претвори многу од сентименталните филмови во хитови ... Во крајна мера, помалку завршува како и самиот решителен продавач, г-дин Гарднер: сигурно дека е лесно е да се бара нешто но, не е толку забавно за да се помине време со него.“
Кевин Краст од весникот „Лос Анџелес тајмс“ (од анг. „Los Angeles Times“) изјави: „Драматично му недостигаат некои делови од филмот „Крамер против Крамер“ (од анг. „Kramer vs. Kramer“), со којшто има толку многу сличности... Иако главната тема е толку сериозна, сепак филмот е лежерен и се потпира врз улогата на глумецот којашто му дава енергија. Дури и во уште поскромен приказ, Смит е привлечен протагонист и ги прави маките на Гарднер несовладливи... Филмот “Потрага по среќа“ (од анг.„The Pursuit of Happyness“)е еден обичен филм со необична изведба... Постојат полоши начини за да ги поминете празниците, а овој филм ако не друго, ќе ве натера да ги цените вашите околности.“
Стив Персал од весникот „ Санкт Петербург тајмс“ (од анг. „St. Petersburg Times“) го оцени филмот со оцена „В“ и додаде дека „е драма, којашто сериозно ја прифаќа одговорноста задолжително ве направи да се почувствувате убаво за време на празниците ... филмот поставува многу пречки и нуди многу решенија пред својот јак херој, со многу чувствителност и случајност да ги направи сомнителни... Ни ракописот на Конрад, ниту пак режијата на Мучино којашто изобилува, не покажува што е она што го охрабрило вистинскиот Крис помеѓу поучените и поискусните кандидати, туку тоа е искажано преку искрената изведба на двајцата Смит. За таткото Вил е реткост да се покаже толку зрело на екранот, а на крајот покажува емоции коишто вредат за „Оскар“. А, пак малиот Џејден е деланка од старото дрво, којшто е невообичаено слободен пред камерите. Врската помеѓу нив во вистинскиот живот е од непроценлива вредност за нивниот однос пред камерите, иако Конрад никогаш не го почувствувал тоа, со каква било противречност.“
„Online“ магазинот „Нешанл Ривју Онлајн“ (од анг. „National Review Online“) го рангираше филмот на 7 место на својата список на „Најдобри конзервативни филмови“. Линда Чавез од „Центарот за еднакви можности“ напиша: „овој филм совршено им противречи на „Вол Стрит“ и другите холивудски пристрасни критичари, со тоа што го опишува светот на финансиите, исполнет само со алчност.“
Запоток (Канал на Соча)
Запоток (словенечки: Zapotok) — населба во Општина Канал на Соча во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Близуземски тела
Близуземско тело (БЗТ) или близуземски објект — вид мали тела во Сончевиот Систем чија орбита ги носи во близина на Земјата. По дефиниција, близуземско тело е тело од Сончевиот Систем ако најмалото растојание на телото до Сонцето (перихел) е помал од 1,3 астрономски единици (ае). Доколку орбитата на близуЗемјиниот астероид минува низ Земјината орбита и има пречник поголем од 140 m, се смета за потенцијално опасно тело (ПОТ). Најпознати БЗТ и ПОТ се астероидите.
Постојат повеќе од 17.000 близуземски астероиди, од кои стотина се краткопериодични близуземски комети, и бројни околусончеви летала и метеороиди доволно големи за да се следат во вселената пред да се судрат со Земјата. Денес е прифатено дека судирите во минатото имале значајна улога во образувањето на геолошката и биолошката историја на Земјата. Близуземските астероиди поттикнале зголемен интерес од почетокот на 1980-ите поради зголемената свесност за потенцијалната опасност од астероидите или кометите, и се изнаоѓаат начини за избегнување или намалување на опасноста.
Засновано на орбиталните пресметки на БЗТ, ризикот од идните судири се проценува според две скали, Торинската скала и посложената Палермска скала, при што и двете го проценуваат ризикот со вредности поголеми од 0. Некои БЗТ имале позитивни почетни вредности на Торинската или Палермската скала по нивните откривања, но од март 2018 година со попрецизните пресметки и постепени набљудувања во повеќето случаи доведува до намалување на вредностите до или под 0.
Од 1998 година, САД, ЕУ, и другио земји го набљудуваат небото во потрага на БЗТ преку проект наречен Спејсгард. Основната цел е да се каталозираат најмалку 90% од БЗТ кои се со пречник поголем од 1 км, односно астероид кој би предизвикал катастрофа од светски размери доколку се судри со Земјата. Подоцна, проектот е проширен на тела со пречник поголем од 140 m, кои сепак можат да предизвикаат штети од големи размери, но не во светски рамки.
Поради нивните орбити слични на онаа на Земјата и малата површинска гравитација, БЗТ се лесни мети за вселенските летала. Од март 2018 година од стрнана на вселенски летала се посетени пет близуземски комети  и три близуземски астероиди   а кон две тела сè уште патуваат две сонди. Постојат и планови од приватни компании за рударско искоритување на астероидите.
Дефиниции
Близуземските тела (БЗТ) се мали тела од Сончевиот Систем чии орбити околу Сонцето се на растојанија од 0,983 и 1,3 астрономски единици (ае) од Сонцето. Ова значи дека БЗТ не се тела кои се во близина на Земјата, туку тела кои може потенцијално да се приближат на мошне мали растојанија.
Кога ќе се забележи БЗТ, како и сите останати мали тела во Сончевиот Систем, се поднесува до МАС, односно до Центарот за мали тела (MPC) за да се каталогизира. Самиот каталог содржи посебни списоци за потврдени БЗТ и потенцијални БЗТ. Некои од орбитите на БЗТ ја пресекуваат Земјината орбита и можен е судир со Земјата. Овие тела се сметаат за потенцијално опасни тела (ПОТ). За астероидите меѓу ПОТ, потенцијално опасните астероиди (ПОА), центарот за мали тела води посебни списоци. БЗТ се исто така каталогизирани од две посебни тела на САД, Лабораторијата за реактивен погон (ЛРП) и од (НАСА): центарот за изучување на близуземски тела (ЦИБЗТ) и Динамичката група на Сончевиот Систем.
ПОА моментално се дефинирани според параметрите кои ја одредуваат потенцијалната опасност за судир при блиското преминување кон Земјата. Поголемиот број на тела со минимално пресечно орбитално растојание (МПОР) од 0,05 ае или помалку и апсолутна ѕвездена величина од 22,0 или посветли (груб показател за нивната големина) се сметаат за потенцијални ПОА. Телата кои не можат да се приближат поблиску до Земјата (т.е. МПОР) од 0.05 AU, или се со пречник помал од 140 m (т.е. H = 22, или албедо од 14%), не се сметаат за ПОА. Каталогот на НАСА за близуземските тела ги вклучува и приближувачките растојанија за астероидите и кометите изразени во месечеви растојанија.
Историја на човековата свесност за БЗТ
Првите БЗТ набљудувани од луѓето се кометите. Нивнотом вонземска природа била призната и потврдена по обидите на Тихо Брахе да го определи растојанието до кометата од 1577 година, а периодичноста на кометите била утврдена во 1705 година од страна на Едмонд Халеј кој тогаш ги објавил неговите орбитални пресметки за повратното тело денес познато како Халеева Комета. Појавата на Халеевата Комета во 1758-1759 година било првото однапред предвидено појавување на комета.
Првиот БЗТ кој бил откриен е 433 Ерос во 1898 година. Астероидот бил цел на многубројни акции за набљудување, бидејќи мерењата на неговата орбита овозможиле прецизно определување на растојанието на Земјата од Сонцето.
Во 1937 година, бил откриен астероидот 69230 Хермес кога минал на растојание двапати поголемо од растојанието меѓу Земјата и Месечината. Хермес се сметал за потенцијално опасен астероид бидејќи бил загубен по неговото првично набљудување, односно прецизно не се знаеле неговата орбита и потецијалната можност за судир со Земјата. Хермес е повторно откриен во 2003 година и е утврдено дека не претставува моментална опасност за Земнјата.
На 23 март 1989 година Аполонскиот астероид 4581 Асклепиј со прелник од 300 m ја промашил Земјата за 700.000 км. Доколку астероидот се судрел со Земјата ќе ја создадел најголемата забележана експлозија, со сила од 20.000 мегатони ТНТ. Го привлекол вниманието на јавноста бидејќи бил забележан откако поминал покрај Земјата.